./data/stoa0058/stoa001/stoa0058.stoa001.perseus-lat2.xml
Boethius
Sed in hac ipsa fortuna           populari non nihil boni maline inesse perpendo  Neque enim  sapientum quisquam exul inops ignominiosusque           esse malit, potius quam pollens opibus, honore reuerendus, potentia ualidus,           in sua permanens urbe florere  Sic enim clarius testatiusque sapientiae           tractatur officium, cum in contingentes populos i egentium  quodam modo beatitudo transfunditur, cum           praesertim carcer, nex 1 ceteraque legalium tormenta poenarum perniciosis           potius ciuibus propter quos etiam constituta sunt debeantur  Cur haec igitur           uersa uice mutentur scelerumque supplicia bonos premant, praemia uir-  tutum mali rapiant, uehementer admiror,           quaeque tu in iniustae confusionis ratio uideatur ex te scire desidero  M in           us etenim mirarer, si misceri omnia fortuitis casibus crederem  Nunc           stuporem meum deus rector exaggerat  Qui cum saepe bonis iucunda,  malis aspera contraque bonis dura tribuat, malis           optata concedat, nisi causa deprehenditur, quid est quod a fortuitis casibus           differre uideatur?Nec mirum, inquit, si quid ordinis ignorata ratione temerarium           confusumque credatur  Sed tu quamuis            causam tantae dispositionis ignores, tamen quoniam bonus mundum rector           temperat, recte fieri cuncta ne dubites